**รายงานการประชุมสภาเทศบาลตำบลถ้ำใหญ่**

**สมัยวิสามัญ สมัยที่ 2/2557**

**วันพุธ ที่ 28 เดือน พฤษภาคม พ.ศ. ๒๕๕7**

**เวลา 10.00 น.**

**ณ ห้องประชุมสภาเทศบาลตำบลถ้ำใหญ่**

**ผู้มาประชุม**

|  |  |  |  |  |  |
| --- | --- | --- | --- | --- | --- |
| **ที่** | **ชื่อ - สกุล** | | **ตำแหน่ง** | **ลายมือชื่อ** | |
| 1. | นายปรีชา | ศรีรินทร์ | ประธานสภาเทศบาล | ปรีชา | ศรีรินทร์ |
| ๒. | นายนิยม | สายน้ำ | รองประธานสภาเทศบาล | นิยม | สายน้ำ |
| ๓. | นายเพลินจิต | อินทร์แก้ว | เลขานุการสภาเทศบาล | เพลินจิต | อินทร์แก้ว |
| ๔. | นายอนันต์ | พรหมปาน | สมาชิกสภาเทศบาล เขต 1 | อนันต์ | พรหมปาน |
| ๕. | นายสนั่น | คชนูด | สมาชิกสภาเทศบาล เขต ๑ | สนั่น | คชนูด |
| ๖. | นางบุญศรี | อารีย์ | สมาชิกสภาเทศบาล เขต ๑ | บุญศรี | อารีย์ |
| ๗. | นางสมศรี | แก้วไกรษร | สมาชิกสภาเทศบาล เขต ๑ | สมศรี | แก้วไกรษร |
| 8/. | นายธนกฤษ | ส้มเขียวหวาน | สมาชิกสภาเทศบาล เขต 1 | ธนกฤษ | ส้มเขียวหวาน |
| 9. | นายสุรศักดิ์ | ศรีสุวรรณ | สมาชิกสภาเทศบาล เขต ๒ | สุรศักดิ์ | ศรีสุวรรณ |
| ๑0. | นายอนุรักษ์ | ทองเกิด | สมาชิกสภาเทศบาล เขต ๒ | อนุรักษ์ | ทองเกิด |
| 11. | นายสมหมาย | แก้วศรีนวล | สมาชิกสภาเทศบาล เขต 2 | สมหมาย | แก้วศรีนวล |
| 1๒. | นางโชคดี | หนูมี | สมาชิกสภาเทศบาล เขต 2 | โชคดี | หนูมี |

**ผู้ไม่มาประชุม**

-

**ผู้เข้าร่วมประชุม**

๑. นายอนุวัตร นาคฤทธิ์ นายกเทศมนตรี อนุวัตร นาคฤทธิ์

๒. นายเมธา รอดจันทร์ รองนายกเทศมนตรี เมธา รอดจันทร์

3. นายสวงค์ เกิดบัวทอง รองนายกเทศมนตรี สวงค์ เกิดบัวทอง

4. นายกิตติ กลิ่นพงศ์ ที่ปรึกษานายกเทศมนตรี กิตติ กลิ่นพงศ์

5. นายศราวุธ หมื่นพันธ์ เลขานุการนายกเทศมนตรี ศราวุธ หมื่นพันธ์

6. นายพงศภัค ศรีปรางค์ ปลัดเทศบาล พงศภัค ศรีปรางค์

7. นางพรประภา กลั่นสุวรรณ์ รองปลัดเทศบาล พรประภา กลั่นสุวรรณ์

เมื่อที่ประชุมพร้อม เลขานุการสภาเทศบาลได้เชิญท่านรองประธานสภาฯ จุดธูปเทียนบูชาพระรัตนตรัย แล้วท่านประธานสภาฯ ได้กล่าวเปิดประชุม แล้วดำเนินการประชุมตามระเบียบวาระดังต่อไปนี้

**นายปรีชา ศรีรินทร์** เรียนท่านสมาชิก ท่านผู้บริหาร วันนี้พบกันในวาระการประชุมวิสามัญ สมัยที่ **ประธานสภา** 2/2557 ซึ่งคณะผู้บริหารได้แจ้งวาระเร่งด่วนเพื่อพิจารณา อันดับแรกก็ ยินดีกับท่านนิยม สายน้ำ ที่ได้รับไว้วางใจให้ดำรงตำแหน่ง รองประธาน ทำ หน้าที่แทนเมื่อประธานไม่อยู่

**ระเบียบวาระที่ 1** **เรื่องประธานแจ้งให้ที่ประชุมทราบ**

ตามนโยบายอำเภอ เข้าใจเข้าถึง อ.ทุ่งสง ประกาศ 3 แผนหลัก คือ

1. แผนด้านสุขภาพ

2. แผนด้านสวัสดิการ

3. แผนด้านอำเภอน่าอยู่

1. เรื่องกองทุนสวัสดิการชุมชน เมื่อวานนายอำเภอเชิญตัวแทนจากกองทุนมี นายกองค์กรปกครองส่วนท้องถิ่นและกำนันเข้าร่วมประชุม เพื่อรับฟังการ ชี้แจงเรื่องสวัสดิการ ที่โรงแรมแกรนด์เซ้าเทิร์น สำหรับตำบลถ้ำใหญ่ หลายท่านเป็นสมาชิกแล้ว ท่านที่ไม่ได้เป็นขอร้องให้เป็นสมาชิกของกองทุน เพื่อจะได้ดูแลพี่น้องอย่างทั่วถึง

2. เรื่องเหตุการณ์บ้านเมือง เป็นอุทาหรณ์ว่าเนื่องจากฝ่ายบริหาร มั่นใจ คน ในสภา ไม่ฟังเสียงประชาชน ไม่ฟังเสียงส่วนน้อย ทำให้ถูกชี้มูลความผิด ประธานสภา สมาชิกสภา 306 คน สว. 36 คน ทำให้ถูกถอดถอนสิทธิ์

**ระเบียบวาระที่ 2** **เรื่องรับรองรายงานการประชุมสภาเทศบาลตำบลถ้ำใหญ่ สมัยวิสามัญ สมัยที่ 1/2557 ครั้งที่ 1 เมื่อวันจันทร์ ที่ 24 เดือน มีนาคม พ.ศ. 2557**

วาระการประชุมอยู่ในมือท่านแล้ว ท่านคงได้ตรวจดูแล้ว มีอะไรแก้ไข ผิดพลาดบ้าง ผมขอแก้ไขคำผิดในการประชุมครั้งที่แล้ว วาระที่ 1 เรื่องแจ้งที่ ประชุมทราบ ข้อ 1 คำว่า “ชุมชนเข็งแข็ง” เป็น “ชุมชนเข้มแข็ง” ถ้าไม่มีผู้ ทักท้วงอีก ถือว่ารับรองรายงานการประชุมครับ

**ระเบียบวาระที่ 3** **เรื่องเพื่อพิจารณา**

ผมขอทำความเข้าใจท่านสมาชิก เรามาพิจารณา คำว่า

1. ญัตติ

2. กระทู้/เรื่องอื่นๆ

ความแตกต่างระหว่าง ญัตติกับกระทู้ ท่านสมาชิกเข้าใจตรงกันหรือไม่ คำว่า ญัตติต่างกับกระทู้ คำว่ากระทู้เป็นการถามกันตอบกันโดยไม่ต้องยกมือ แต่ คำว่าญัตติต้องยกมือเพื่อลงมติต่อที่ประชุม

เชิญท่านนายกเสนอญัตติครับ

**3.1 ญัตติ การส่งมอบทรัพย์สินโครงการขยายเขตจำหน่ายน้ำประปา ส่วนภูมิภาค หมู่ที่ 2 หมู่ที่ 6 และหมู่ที่ 10**

**นายอนุวัตร นาคฤทธิ์** กราบเรียนท่านประธานสภา และเพื่อนสมาชิกผู้ทรงเกียรติทุกท่าน3.1 ญัตติ

**นายกเทศมนตรี** การส่งมอบทรัพย์สินโครงการขยายเขตจำหน่ายน้ำประปาส่วนภูมิภาค หมู่ที่ 2 หมู่ที่ 6 และหมู่ที่ 10

**หลักการ ตามระเบียบกระทรวงมหาดไทยว่าด้วยพัสดุของหน่วยการ บริหารราชการส่วนท้องถิ่น พ.ศ. 2535 แก้ไขเพิ่มเติม (ฉบับที่ 9) พ.ศ.2553 ส่วนที่ 3 การจำหน่าย ข้อ 150** หลังจากการตรวจสอบแล้ว พัสดุใดหมดความจำเป็นหรือหากใช้ราชการต่อไปจะสิ้นเปลืองค่าใช้จ่ายมาก ให้เจ้าหน้าที่พัสดุเสนอรายงานต่อหัวหน้าฝ่ายบริหารของหน่วยการบริหาร ราชการส่วนท้องถิ่น เพื่อพิจารณาสั่ง ให้ดำเนินการตาม (3) โอน ให้โอนแก่ ส่วนราชการหน่วยการบริหารราชการส่วนท้องถิ่นอื่น หน่วยงานอื่นซึ่งมี กฎหมายบัญญัติให้มีฐานะเป็นราชการบริหารส่วนท้องถิ่น รัฐวิสาหกิจ หรือ องค์การสถานสาธารณกุศลตามมาตรา 47/(7) แห่งประมวลรัษฎากร ทั้งนี้ ให้มีหลักฐานการส่งมอบไว้ต่อกันด้วยวิธีการอย่างหนึ่งอย่างใด **และการลง จ่ายออกจากบัญชีหรือทะเบียนข้อ 153** เมื่อได้ดำเนินการตามข้อ 150 หรือข้อ 152 แล้ว ให้เจ้าหน้าที่พัสดุลงจ่ายพัสดุนั้นออกจากบัญชีหรือ ทะเบียนทันทีแล้ว แจ้งให้สำนักงานตรวจเงินแผ่นดินหรือสำนักงานตรวจเงิน แผ่นดินภูมิภาค แล้วแต่กรณี ทราบภายใน 30 วัน นับแต่วันลงจ่ายพัสดุนั้น สำหรับพัสดุซึ่งต้องจดทะเบียนตามกฎหมายให้แจ้งแก่นายทะเบียนภายใน ระยะเวลาที่กฎหมายกำหนดด้วย

**เหตุผล ปัจจุบันโครงการขยายเขตจำหน่ายน้ำประปาส่วนภูมิภาค หมู่ ที่ 2 หมู่ที่ 6 และหมู่ที่ 10** ได้ดำเนินการเรียบร้อยแล้ว ฉะนั้น เพื่อให้การ ดำเนินการเป็นไปตามวัตถุประสงค์ของโครงการดังกล่าว และเพื่อประชนใน พื้นที่ได้มีน้ำสะอาดใช้ในชีวิตประจำวันในการอุปโภค-บริโภค ต่อไป ดังนั้น หัวหน้าฝ่ายบริหารของหน่วยการบริหารราชการส่วนท้องถิ่น จึงพิจารณาสั่ง ให้ดำเนินการโครงการดังกล่าวเข้าสภา เพื่อให้ความเห็นชอบในการตาม (3) โอน ให้โอนแก่ส่วนราชการหน่วยการบริหารราชการส่วนท้องถิ่น รัฐวิสาหกิจ หรือองค์การสถานสาธารณกุศลตามมาตรา 47(7) แห่งประมวลรัษฎากร ทั้งนี้ให้มีหลักฐานการส่งมอบไว้ต่อกันด้วย (รายละเอียดตามเอกสารประกอบ ระเบียบวาระการประชุมที่แนบมาด้วยแล้ว)

เพื่อนสมาชิก สงสัยประการใดให้สอบถามผ่านท่านประธาน เพื่อผมจะชี้แจง แต่ละประเด็น คณะผู้บริหารจึงเสนอมาเพื่อพิจารณาต่อไป

**นายปรีชา ศรีรินทร์** ท่านสมาชิก คงได้ดูมาแล้วการโอนเป็นไปตามระเบียบพัสดุฯ สมาชิกท่านใดมี**ประธานสภา** ความสงสัยอะไรบ้าง ถ้าไม่มีผมขอมติที่ประชุม ว่าสมาชิกท่านใดมีมติ เห็นชอบให้ส่งมอบทรัพย์สินโครงการขยายเขตจำหน่ายน้ำประปาส่วนภูมิภาค หมู่ที่ 2 หมู่ที่ 6 และหมู่ที่ 10 กรุณายกมือครับ

**ที่ประชุม** มีมติเห็นชอบ 11 เสียง งดออกเสียง 1 เสียง

**3.2. การโอนงบประมาณรายจ่ายเพื่อตั้งจ่ายรายการใหม่**

**นายปรีชา ศรีรินทร์** ญัตติ 3.2. การโอนงบประมาณรายจ่ายเพื่อตั้งจ่ายรายการใหม่ (ออกแบบ

**ประธานสภา** อาคารสำนักงาน) เชิญท่านนายกเสนอญัตติครับ

**นายอนุวัตร นาคฤทธิ์** กราบเรียนท่านประธานสภา และเพื่อนสมาชิกผู้ทรงเกียรติทุกท่าน 3.2. การ

**นายกเทศมนตรี** โอนงบประมาณรายจ่ายเพื่อตั้งจ่ายรายการใหม่ โดยโอนไปตั้งจ่ายรายการ ใหม่ในหมวดค่าครุภัณฑ์ที่ดินและสิ่งก่อสร้าง

**สำนักปลัด** งานบริหารทั่วไป หมวดค่าที่ดินและสิ่งก่อสร้าง ประเภทค่า ออกแบบ ค่าควบคุมงานที่จ่ายให้แก่เอกชน นิติบุคคลหรือบุคคลภายนอก เพื่อให้ได้มาซึ่งสิ่งก่อสร้าง

**หลักการ** ตามระเบียบกระทรวงมหาดไทยว่าด้วยวิธีการงบประมาณของ องค์กรปกครองท้องถิ่น พ.ศ. 2541 และแก้ไขเพิ่มเติมถึงฉบับที่ 3 พ.ศ. 2543 ข้อ 29 การโอนเงินงบประมาณรายจ่ายในหมวดครุภัณฑ์ที่ดินและ สิ่งก่อสร้าง ที่ทำให้ลักษณะ ปริมาณ คุณภาพเปลี่ยน หรือโอนไปตั้งจ่ายเป็น รายการใหม่ ให้เป็นอำนาจอนุมัติของสภาท้องถิ่น

**เหตุผล** เนื่องจากสำนักงานเทศบาลที่ใช้งานอยู่ในปัจจุบันมีพื้นที่คับแคบ ไม่ สามารถให้บริการประชาชนที่มาติดต่อราชการได้อย่างสะดวก จึงจำเป็นต้อง ก่อสร้างที่ทำการใหม่ และการก่อสร้างอาคาร ที่ทำการใหม่จะต้องออกแบบ อาคารโดยใช้ผู้ชำนาญงานระดับสูง ซึ่งบุคลากรของเทศบาลที่มีอยู่ไม่ เพียงพอ และไม่สามารถดำเนินการให้แล้วเสร็จในระยะเวลาที่กำหนดไว้อย่าง จำกัดได้ ประกอบกับเทศบัญญัติงบประมาณรายจ่ายประจำปี 2557 ไม่ได้ ตั้งงบประมาณเพื่อการออกแบบอาคารไว้ ดังนั้นจึงต้องขอโอนงบประมาณไป ตั้งจ่ายรายการใหม่ ในหมวดครุภัณฑ์ที่ดินและสิ่งก่อสร้างตามข้อ 29 ใน สำนักงานปลัด เป็นค่าจ้างออกแบบ จำนวนเงิน 500,000 บาท โดยโอนลด จากสำนักปลัด งานบริหารทั่วไป หมวดครุภัณฑ์ที่ดินและสิ่งก่อสร้าง ค่า ก่อสร้างสิ่งสาธารณูปโภค โครงการติดตั้งป้ายประชาสัมพันธ์ ตั้งไว้ 730,000.-บาท ซึ่งตั้งเป็นโครงการที่ไม่มีความจำเป็นต้องดำเนินการใน ขณะนี้ โดยขอโอนลดจำนวน 500,000.-บาท จึงต้องขอความเห็นชอบจาก สภาเทศบาลตำบลถ้ำใหญ่

**นายปรีชา ศรีรินทร์** สมาชิกท่านใดจะสอบถามรายละเอียดอีกบ้าง เชิญครับ

**ประธานสภา**

**นางบุญศรี อารีย์** กราบเรียนท่านประธานสภา และเพื่อนสมาชิกทุกท่าน ดิฉัน นางบุญศรี **สมาชิกสภาเทศบาล เขต 1** อารีย์ สมาชิกสภาเทศบาล เขต 1 อยากสอบถามว่าการออกแบบใช้สถานที่ ตรงนี้หรือที่ใหม่ การออกแบบจะเปลี่ยนไปหรือเปล่า

**นายปรีชา ศรีรินทร์** เชิญท่านนายกชี้แจงครับ

**ประธานสภา**

**นายอนุวัตร นาคฤทธิ์** กราบเรียนท่านประธานสภา และเพื่อนสมาชิกผู้ทรงเกียรติทุกท่าน ที่เราเชิญ**นายกเทศมนตรี** ผู้ออกแบบมาคราวก่อน เป็นแค่เทศบาลในฝันว่าถ้าเป็นแบบนั้นเราเห็นด้วย หรือไม่ เราสามารถแก้ไขแบบได้ ถ้าพื้นที่เปลี่ยน ที่สำคัญ เราไม่ได้ตั้ง งบประมาณไว้ในปี 2557 ในเรื่องค่าออกแบบก่อสร้างสำนักงานใหม่ ค่า ออกแบบจะกี่บาทยังไม่ทราบ เราต้องตั้งงบประมาณรองรับเอาไว้ ทำไมถึง ไม่ให้กองช่างออกแบบ เพราะต้องมีงานสถาปนิกเข้ามาเกี่ยวข้องด้วย ซึ่ง บุคลากรของเรามีแค่ผู้ช่วยวิศวกร และนายช่าง เราต้องอาศัยผู้เชี่ยวชาญ หลายด้าน เจ้าหน้าที่ของเรายังมีไม่เพียงพอ ถามว่าทำไมไม่ขอช่วยจากหน่วย ราชการ ได้ทำหนังสือไปยังกรมชลประทานแล้ว เขาตอบว่าบุคลากรของเขา งานเยอะไม่สามารถช่วยออกแบบได้ จึงให้ ผอ.กองช่างไปดูว่าสามารถจ้าง บริษัทเอกชนออกแบบให้ได้หรือไม่ ปรากฏว่าได้จึงดำเนินการตามขั้นตอน ของพัสดุต่อไป การจ้างบริษัทเอกชนมีระเบียบข้อกฎหมายในการคิดราคา กลาง ราคากลางเทศบาลเป็นคนกำหนดว่าพื้นที่เท่าไหร่ งบประมาณเท่าไหร่ ที่โอนไปตั้งไว้ 500,000 บาท เพราะ ตามระเบียบพัสดุฯขอ 112 การจาย เงินคาออกแบบและควบคุมงานใหเปนไปตามอัตราดังนี้

(1) อาคารที่มีงบประมาณคากอสรางไมเกิน 10,000,000 บาทใหจายคา ออกแบบหรือคาคุมงานอยางใดอยางหนึ่งในอัตรารอยละ 2 ของวงเงิน งบประมาณคากอสราง

(2) อาคารที่มีงบประมาณคากอสรางเกิน 10,000,000 บาทสําหรับสวน ที่เกิน 10,000,000บาท ใหจายคาออกแบบหรือคาคุมงานอยางใดอยาง หนึ่งในอัตรารอยละ 1.75 ของวงเงินงบประมาณคากอสราง

การจายเงินคาออกแบบและควบคุมงานตามความในวรรคหนึ่งไมรวมถึงคา สํารวจและวิเคราะหดินฐานราก

จะได้ทำความเข้าใจตรงกันครับ เราประมาณการคร่าว ๆ เราจะสอบราคา ผ่านพัสดุ อาจจะไม่ใช่รายที่มาเสนอแบบวันก่อน เพื่อให้วางเงินที่ตั้งไว้ เพียงพอจึงตั้งไว้ 500,000.- บาท ถ้าเพื่อนสมาชิกสงสัยผมจะตอบทุก ประเด็น

**นายปรีชา ศรีรินทร์** จากรายงานประชุมเมื่อวันที่ 12 ก.พ. เราเห็นด้วยกับการให้สร้างสำนักงาน**ประธานสภา** ใหม่ เลยให้ช่างไปสำรวจ แต่เราไม่ได้ตั้งงบประมาณไว้ใน การออกแบบ ผู้บริหารจึงโอนงบประมาณไปตั้งรายการใหม่ ถ้าไม่มีสมาชิกท่านใดอภิปราย เพิ่ม ผมขอถามมติที่ประชุมว่าสมาชิกท่านใดเห็นชอบให้โอนงบประมาณ รายจ่ายเพื่อตั้งจ่ายรายการใหม่ (ออกแบบอาคารสำนักงาน)กรุณายกมือ ครับ

**ที่ประชุม** มีมติเห็นชอบ 11 เสียง งดออกเสียง 1 เสียง

**พักการประชุม 10 นาที ประชุมต่อเวลา 11.00 น.**

**3.3 การรับบริจาคทรัพย์สิน(ที่ดิน) โดยมีเงื่อนไข**

**นายปรีชา ศรีรินทร์** 3.3 ญัตติขอความเห็นชอบการรับบริจาคทรัพย์สิน(ที่ดิน) โดยมีเงื่อนไข **ประธานสภา** เชิญผู้บริหารเสนอญัตติ

**นายอนุวัตร นาคฤทธิ์** เรียนท่านประธานสภา และเพื่อนสมาชิกผู้ทรงเกียรติทุกท่าน 3.3 ญัตติ ขอ**นายกเทศมนตรี** ความเห็นชอบ รับบริจาคทรัพย์สิน(ที่ดิน) โดยมีเงื่อนไข

**หลักการ** เพื่อให้เป็นไปตามระเบียบกระทรวงมหาดไทยว่าด้วยการบริหาร พัสดุของหน่วยการบริหารราชการส่วนท้องถิ่น พ.ศ.2535 แก้ไขเพิ่มเติม (ฉบับที่ 9) พ.ศ.2553 หมวด 2 การจัดหา ข้อ 9 ในกรณีที่มีผู้อุทิศพัสดุให้ เป็นกรรมสิทธิ์แก่หน่วยการบริหารราชการส่วนท้องถิ่น หรือให้สิทธิอัน เกี่ยวกับพัสดุหรือมอบให้เป็นผู้ดูแลพัสดุนั้น ถ้าการกระทำดังกล่าวมีเงื่อนไข หรือมีภาระติดพันหน่วยการบริหารราชการส่วนท้องถิ่นจะรับเอาพัสดุหรือ สิทธินั้น ๆ ได้ต่อเมื่อได้รับความเห็นจากสภาหน่วยการบริหารราชการ ส่วนท้องถิ่น นั้น ประกอบกับรายงานการประชุมสภาเทศบาลตำบลถ้ำใหญ่ สมัยสามัญ สมัยที่ 1/2557 ครั้งที่ 1 เมื่อวันที่ 12 กุมภาพันธ์ 2557 เรื่องการกดำเนินการก่อสร้างสำนักงานเทศบาล โดยสภาฯ ได้ข้อสรุปและ เห็นด้วยว่า ให้ดำเนินการก่อสร้างสำนักงานหลังใหม่

**เหตุผล** ด้วยปัจจุบันอาคารสำนักงานเทศบาลตำบลถ้ำใหญ่มีขนาดเล็ก พื้นที่ ในการปฏิบัติงานคับแคบไม่เพียงพอต่อจำนวนพนักงานและผู้ที่มาติดต่องาน ราชการทำให้พื้นที่ในการทำงานแออัดดูไม่เป็นระเบียบจึงจำเป็นต้องสร้าง สำนักงานใหม่เพื่อทำให้มีพื้นที่ใช้สอยในแต่ละส่วนงานได้มากขึ้นเป็นสัดส่วน มากขึ้น ประชาชนสามารถเข้ามาติดต่องานได้สะดวกยิ่งขึ้นและอาคาร สำนักงานเทศบาลตำบลถ้ำใหญ่แห่งใหม่จะช่วยส่งเสริมภาพลักษณ์ของ องค์กรให้ ดูดียิ่งขึ้น

ดังนั้น ผู้บริหารจึงขออนุมัติจากสภาฯแห่งนี้ เพื่อให้ความเห็นชอบ ในการรับ บริจาคทรัพย์สิน (ที่ดิน) โดยมีเงื่อนไข เพื่อใช้ก่อสร้างสำนักงานใหม่ รายละเอียดปรากฏตามเอกสารประกอบระเบียบวาระการประชุมที่แนบมา ด้วยแล้ว

มีหนังสืออุทิศของนายพงษ์ศักดิ์ ภักดีชน อยู่บ้านเลขที่ 18 หมู่ที่ 4 ตำบล ถ้ำใหญ่ อำเภอทุ่งสง จังหวัดนครศรีธรรมราช ตกลงยินยอมอุทิศทรัพย์สิน เพื่อเป็นกรรมสิทธิ์ของเทศบาลตำบลถ้ำใหญ่ ภายใต้เงื่อนไข ดังต่อไปนี้

1. ข้าพเจ้ายินยอมอุทิศที่ดิน น.ส.3 ก เลขที่ 533 เล่ม 6 ก. หน้า 33 ตั้งอยู่ หมู่ที่ 4 ตำบลถ้ำใหญ่ อำเภอทุ่งสง จังหวัดนครศรีธรรมราช เนื้อ ที่ดินทั้งหมด 21 ไร่ 2 งาน 67 ตารางวา โดยแบ่งให้กับ เทศบาลตำบล ถ้ำใหญ่เป็นจำนวนเนื้อที่ 4 ไร่ (ยกเว้นผลอาสินบนที่ดิน)ตามแผนที่แสดง เนื้อที่ดินส่วนที่อุทิศให้โดยสังเขปแนบท้ายนี้

2. ข้าพเจ้ามีเงื่อนไขในการอุทิศที่ดินแปลงดังกล่าว ตามข้อ 1 เพื่อ วัตถุประสงค์ให้เทศบาลใช้ก่อสร้างสำนักงานเป็นที่ทำการเทศบาลตำบล ถ้ำใหญ่ และต้องดำเนินการก่อสร้างให้แล้วเสร็จภายในปีงบประมาณ 2559 หากเทศบาลตำบลถ้ำใหญ่ไม่ดำเนินการตามวัตถุประสงค์ภายในระยะเวลาที่ กำหนดข้าพเจ้าจะขอสงวนสิทธิ์ เรียกคืนกรรมสิทธิ์เสมือนไม่เคยอุทิศที่ดิน ดังกล่าว

3. ข้าพเจ้าจะโอนกรรมสิทธิ์ในที่ดินแปลงดังกล่าวตามข้อ 1 เพื่อดำเนินการ ใดๆอันให้ได้มาซึ่งการก่อสร้าง อาคารสำนักงานเทศบาลตำบลถ้ำใหญ่ หรือ จะดำเนินการก่อหนี้ผูกพันเพื่อให้ได้มาซึ่งอาคารสำนักงานเทศบาลตำบล ถ้ำใหญ่

4. สำหรับค่าใช้จ่ายอื่นใดที่อาจจะเกิดขึ้นจากการโอนหรือทำนิติกรรมให้อยู่ ในความรับผิดชอบของเทศบาลตำบลถ้ำใหญ่

5. ข้าพเจ้าจะไม่เรียกร้องค่าตอบแทน และ/หรือค่าเสียหายใดๆ จากทาง ราชการทั้งสิ้นเพื่อเป็นหลักฐานข้าพเจ้าได้ลงลายมือชื่อไว้ต่อหน้าพยานเป็น สำคัญ

6. หนังสืออุทิศที่ดินนี้ทำขึ้น 2 ฉบับ ซึ่งได้มอบไว้กับเทศบาลตำบลถ้ำใหญ่ 1 ฉบับ และอีก 1 ฉบับได้เก็บไว้ที่ข้าพเจ้า

ลงชื่อ นายพงษศักดิ์ ภักดีชน ผู้อุทิศ

ลงชื่อ นายอนุวัตร นาคฤทธิ์ พยาน

ลงชื่อ นายเมธา รอดจันทร์ พยาน

ทางด้านผู้บริหารจึงเสนอญัตตินี้เพื่อสภาพิจารณาครับสมาชิกท่านใดจะเสนอ เพิ่มเติมครับ

**นายธนกฤษ ส้มเขียวหวาน** กราบเรียนท่านประธานที่เคารพ และเพื่อนสมาชิกทุกท่าน ผมนายธนกฤษ **สมาชิกสภาเทศบาล เขต 1** ส้มเขียวหวาน สมาชิกสภาเขต 1 ผมในฐานะสมาชิกสภทเทศบาลขอขอบคุณ คุณพงษ์ศักดิ์ ที่อุทิศที่ดินให้เพื่อก่อสร้างเทศบาล ตามที่ผู้บริหารชี้แจง ผมมี เรื่องสอบถามครับ ตอนแรกที่เชิญวิศวกรมาออกแบบที่จะก่อสร้างสำนักงาน เห็นพ้องกันว่าจะสร้างที่เดิม มีเหตุผลใดถึงเปลี่ยนที่สร้าง มีแนวทางหรือไม่ถ้า จะก่อสร้างที่เดิม สามารถออกเอกสารสิทธิ์ใหม่ได้หรือไม่ ให้สำนักปลัดเข้า มาชี้แจงว่าเป็นไปได้หรือไม่ เดิมตรงนี้เป็นลำห้วยแล้วมาสร้างเป็นอบต.ถ้ำ ใหญ่ มีสิ่งปลูกสร้าง ที่ตรงนี้เป็นพี้นที่สาธารณะ ปัจจุบันได้ต่อเติมปรับถม พื้นที่แล้ว ถ้าผิดผิดตั้งแต่ก่อสร้าง อบต.ถ้ำใหญ่ ถ้าเราสร้างหลังใหม่ คือ

1. ต้องสร้างในที่ที่บริการประชาชนได้สะดวก

2. ควรสร้างให้เป็นหน้าเป็นตา และส่วนมากส่วนราชการของรัฐมักจะติด ถนนใหญ่ เป็นหน้าเป็นตาอำนวยความสะดวกให้คนที่มาติดต่อ ผมว่าการ ก่อนสร้างที่เดิมน่าจะดำเนินการได้สำนักปลัดควรไปติดต่อ ผมมองว่าที่ตรงนี้ เป็นศูนย์รวม มีทั้งสถานศึกษา ส่วนราชการต่างๆ ผมว่าพื้นที่ หมู่ที่ 1 และ 8 อยู่ห่างไกล ในฐานะผมเป็นตัวแทนของประชาชน ถ้าผู้บริหารชี้แจงว่าตรงนี้ สร้างไม่ได้ ผมจะได้ไป ชี้แจงให้พี่น้องชาว ม. 1,8 ขอบคุณครับ

**นายปรีชา ศรีรินทร์** ท่านธนกฤษ บอกว่าถ้าเป็นไปได้ อยากให้ก่อสร้างที่เดิม สมาชิกท่านอื่นเชิญ**ประธานสภา** ครับ

**นางโชคดี หนูมี** กราบเรียนท่านประธานที่เคารพ เพื่อนสมาชิกทุกท่าน ดิฉันนางโชคดี หนูมี **สมาชิกสภา** สมาชิกสภาเทศบาล เขต 2 ถ้าผู้บริหารเปิดถนน เปิดยูเทิร์น มันก็ไม่ได้ไกล ผู้บริหารควรทำเส้นทางให้สะดวกขึ้น ตอนนั้นที่ก่อสร้าง อบต.แห่งนี้ ไม่ได้กู้ เงินมา ใช้งบประมาณของอบต.เองสำนักงานใหม่ที่จะสร้างหากกู้ยืมเงิน  
 ขอให้แนบเอกสารด้วยว่าจะกู้เท่าไหร่ ขอให้ท่านนายกชี้แจงว่าที่ดินตรงนี้ สามารถกู้เงินได้หรือไม่ ขอบคุณค่ะ

**นางบุญศรี อารีย์** กราบเรียนท่านประธานสภา และเพื่อนสมาชิกทุกท่าน ดิฉัน นางบุญศรี **สมาชิกสภาเทศบาล เขต 1** อารีย์ สมาชิกสภาเทศบาล เขต 1 เห็นด้วยกับ สท.ธนกฤษ อยากให้ชี้แจงว่า ที่ตรงนี้ สามารถสร้างได้หรือไม่ อยากให้ติดถนนใหญ่ ถ้าไม่ได้ก็ยินดีที่จะให้ สร้างที่ใหม่

**นายเพลินจิต อินทร์แก้ว** กราบเรียนท่านประธานสภา และเพื่อนสมาชิกทุกท่าน กระผมนายเพลินจิต **เลขานุการ** อินทร์แก้ว สมาชิกสภาเทศบาลเขต 2 ผมเห็นด้วยตามที่คณะผู้บริหารเสนอที่ จะก่อสร้างอาคารสำนักงานใหม่ เพราะที่เดิมคับแคบ และที่จะสร้างในที่ใหม่ ผมก็เห็นด้วย อย่างน้อยเราก็ได้ที่ดินโดยไม่สิ้นเปลืองงบประมาณ เราจะได้ ประหยัดงบประมาณ เมื่อที่เดิมสร้างไม่ได้เราต้องหาที่ใหม่ ขออนุญาตเอ่ย นาม ตามที่ท่านธนกฤษบอกว่าเมืองต้องอยู่ติดถนนใหญ่ ผมว่ามันไม่จำเป็น อย่างน้อยเราได้ขยายเมืองไปข้างนอก เราต้องมองไปอีก 10 – 20 ปี ข้างหน้าและที่บอกว่าพี่น้อง ม.1,8 ห่างไกลน่าจะใช่ แต่ส่วน ม.2 ก็ไม่ไกล และการมาติดต่อราชการ ของพี่น้องประชาชน ม.3,4,5,6,9,10 ก็ไม่ไกล และสะดวกยิ่งขึ้นผมขอฝากไว้แค่นี้ ขอบคุณครับ

**นายสุรศักดิ์ ศรีสุวรรณ** กราบเรียนท่านประธานที่เคารพ และเพื่อนสมาชิกทุกท่าน ผมนายสุรศักดิ์ **สมาชิกสภาเทศบาล เขต 2** ศรีสุวรรณ สมาชิกสภา เขต 2 ผมขอขอบคุณท่านพงษ์ศักดิ์ ที่มีความคิด ก้าวไกลเล็งเห็นถึงความเจริญของพื้นที่ ผมมองว่าที่ไหนพี่น้องประชาชนก็ ไม่ได้ถึงหมด เหมือนท่านเพลินจิตว่าอีก 10-20 ปี ความเจริญไม่ใช้กระจุก อยู่ที่ หมู่ที่ 2,7 ทำไมเทศบาลตำบลชะมายเขาไม่สร้างติดถนน แต่ไปสร้างที่ นาเกิดผล คนที่ห้วยขันห่างจากที่ทำการเป็น 10 กิโลเมตร เขายังไปกันได้ ผมว่าตรงนี้ไม่ใช่ประเด็นสำคัญ แต่ว่าโครงสร้างพื้นฐานต้องพร้อมกว่านี้ เดี๋ยวนี้ชาวบ้านสามารถเดินทางไปได้หมด ถนนทุกซอยเชื่อมต่อกัน เราเน้นที่ การบริการ ให้เจ้าหน้าที่เราบริการเต็มที่ รับใช้ประชาชน ไม่เห็นแก่ตัว ยิ้ม แย้มแจ่มใส ผมเห็นด้วยกับการที่จะไปสร้าง ที่ ม.4 อย่างน้อยไม่ต้องเสีย งบประมาณ อย่างที่ท่านเพลินจิตพูด ขอบคุณครับ

**นายปรีชา ศรีรินทร์** สมาชิกท่านอื่นครับ

**ประธานสภา**

**นายอนันต์ พรหมปาน** กราบเรียนท่านประธานที่เคารพ และเพื่อนสมาชิกทุกท่าน ผมนายอนันต์ **สมาชิกสภาเทศบาล เขต 1** พรหมปาน สมาชิกสภา เขต 1 ผมขอขอบคุณผู้บริจาค ที่ขยายความเจริญ เข้าพื้นที่ที่ไม่เจริญ ผมเรียนถามถ้าเราสร้างตามท่านธนกฤษพูดแต่เราไม่มีที่ จะสร้างอย่างไร แต่ถ้าเราสร้างที่เขาบริจาค ความเจริญจะได้ขยาย ผมขอ สนับสนุนครับ

**นายปรีชา ศรีรินทร์** สมาชิกครับ ถ้าไม่มีท่านใดอภิปรายผมขอสรุปตามที่ท่าน สท.ธนกฤษ และ

**ประธานสภา** ท่าน สท.บุญศรีถ้าเราทำที่เดิมมันมีข้อขัดข้องอะไรบ้าง อยากให้ผู้บริหาร ชี้แจง จะได้ไปชี้แจงกับชาวบ้าน เชิญผู้บริหาร

**นายอนุวัตร นาคฤทธิ์** เรียนท่านประธานสภา และเพื่อนสมาชิกผู้ทรงเกียรติทุกท่านสืบเนื่องจากวัน**นายกเทศมนตรี** ก่อนที่ป รึกษาเรื่อง สำนักงานใหม่และพื้นที่ที่ก่อสร้างปัจจุบัน เดิมเป็นห้วย กราก เป็นห้วยที่กว้างมาก พื้นที่ที่ติดต่อกับที่ตรงนี้ได้ถูกบุกรุกถมห้วยกราก โดยร.ต.ต. พร้อม เดชจูด อบต.ได้ฟ้อง ร.ต.ต.พร้อม เดชจูด ซึ่งตอนนี้ได้หนี คดีอยู่ ทำไมถึงเปลี่ยนสถานที่ ถ้าเราซื้อที่ดินที่ติดถนนสาย 41 งบประมาณ สิบกว่าล้าน สำหรับซื้อที่สำนักงานใหม่น่าจะสร้างที่ดูแล้วให้สมเกียรติ ตอนนี้ จำนวนพื้นที่ไม่เพียงพอกับเจ้าหน้าที่ถือโอกาสตอบท่านธนฤษและท่านบุญศรี สร้างตรงนี้ได้หรือไม่ ถ้าเราสร้างที่เดิม ถ้าต่อไปมีใครมาร้องเรียนให้ ตรวจสอบที่ทำการเทศบาลตำบลถ้ำใหญ่ ว่าชอบหรือไม่ ผมว่าเราอาจจะ ต้องโดนขึ้นศาลเพื่อไปสู้ คดี นี้คือประเด็นหลักที่ต้องย้ายที่

อีกเรื่อง ผมติดต่อสถาบันการเงินที่จะขอกู้ ถ้าที่ดินไม่มีเอกสารสิทธิ์ให้แบบ แผนที่ทางอากาศของทหาร ทางสถาบันการเงินเขาไม่อนุมัติ ผมเรียนแล้วถ้า เรื่องไหน 50/50 แล้วผมฟันธง ผมจะรับผิดชอบ

แต่กรณีนี้ผมมองว่าผลที่เกิดตามมาอาจจะถูกคดี ถ้าเราจะไปซื้อที่ดิน ก็ 10 กว่าล้าน เราได้นั่งหารือกันถ้าได้พื้นที่ได้เปล่าจะดี ผมเคยจะให้ที่ดินผมหลัง โรงงานศรีตรังแต่มันลำบาก ผมได้นั่งกับท่านพงษ์ศักดิ์ ๆ ถามไม่สร้าง สำนักงานแล้วเหรอ ผมบอกว่าถ้ามันไกลมันดูไม่ดี ก็ได้นั่งหารือว่าถ้าใกล้บ้าน ท่านพงษ์ศักดิ์สัก 4 ไร่ ตรงนั้นเขาก็ยินยอมอุทิศที่ตรงนั้นให้ ส่วนเรื่องความ เหมาะสมในการบริการของประชาชน ผมเห็นด้วยกับท่านเพลินจิตกับท่าน สุรศักดิ์ คือให้เรามองไปข้างหน้า ความเจริญต้องขยายออกข้างนอก ถามว่า ไกลหรือไม่จากถนนสาย 41 เข้าไป 650 เมตร การมาติดต่อราชการของ ประชาชน ม.8 ไกลที่สุด ถ้าเดินทางจาก ม.8 มาที่นี้กลับไปที่ที่เขาอุทิศให้คง ไม่ไกลกันมาก ผมให้วัดจากที่ทำการใหม่ไปทุกทิศทาง ผมว่าน่าจะเป็นจุด ศูนย์กลางด้วยซ้ำอีกประเด็นไม่ใช่ว่าไปสร้างที่พื้นที่นั้นแล้วไปดูแลเฉพาะเขต 2 เพราะการพัฒนาต้องเป็นทั้งพื้นที่ มันจะเป็นเมืองโดยธรรมชาติ เช่น ม. 8 ตอนนี้มีบ้านจัดสรร เพราะพื้นที่เขตเทศบาลเต็มแล้ว

ประเด็นสำคัญคือ ประหยัดงบประมาณ ผมเองก็ขอชมเชยท่านพงษ์ศักดิ์ ท่านแจ้งความประสงค์มาเอง และเพื่อขยายความเจริญ กระจายความเจริญ ไปทั่วทั้ง 2 เขตเลือกตั้งในส่วนความเหมาะสมผมมองว่าเหมาะสม และตามที่ สท. โชคดีแนะไว้คือเส้นทางที่จะเข้าไปสำนักงาน ก่อนที่จะเสนอญัตติผมทำ หนังสือไปสำนักงานที่ดิน ว่ามีรัศมีถนนเท่าไหร่ เพิ่งได้รับเอกสารมา ขออนุญาตท่านประธานให้ท่านสมาชิกได้ดูระวางที่ที่ได้มาจากที่ดิน เรามีถนน ความกว้าง 10 เมตร จากหมุดโฉนดถนนสายสวนเรียนไม่ต้องกลัวว่าถนน จะคับแคบ ตรงนี้เราไม่ได้ สร้างเฉพาะสำนักงาน เราจะขยายถนนควบคู่ไป ด้วยเรื่องที่ท่าน สท.โชคดี ถามจะเข้าออกอย่างไร ตอนนี้ตรงยูเทินมีถนน เลียบสาย 41 อยู่ ถ้าได้รับการอนุมัติสภาผมจะขอเปิดยูเทินเพิ่มตรงที่ โรงแรมถ้ำใหญ่รีสอร์ท เส้นทางคมนาคมจะไม่เป็นปัญหาในการสัญจร ผม เห็นด้วยกับท่านสุรศักดิ์ว่าทำไม เทศบาลตำบลชะมายไปอยู่บ้านนาเกิดผล เพราะมีผู้อุทิศ ให้เพราะถ้าซื้อติดถนนเนื้อที่หลายล้าน และตามที่ท่านสุรศักดิ์ บอกการบริการ อยู่ที่เจ้าหน้าที่ และ สท. เราต้องออกไปบริการเขา ขอขอบคุณ สท.ทุกท่านที่สนับสนุนและเห็นต่างตรงนี้มีใครจะถามอะไรต่อก็ ยินดีชี้แจงขอบคุณครับ

**นายปรีชา ศรีรินทร์** ท่านนายกได้ชี้แจง ก็ได้ไปตอบกับประชาชนได้ การขึ้นทะเบียนสาธารณะ ผม**ประธานสภา** คิดว่าเจ้าหน้าที่น่าจะให้คำปรึกษาได้ เชิญท่านปลัดครับ

**นายพงศภัค ศรีปรางค์** กราบเรียนท่านประธานสภา ท่านผู้บริหาร และสมาชิกสภาทุกท่าน ผมขอ **ปลัดเทศบาล** อนุญาตนำเรียนในข้อกฎหมาย เรื่องของที่ตั้ง สำนักงานตรงนี้ ปี 55 เรา ไม่ได้ขึ้นทะเบียนไว้ เราได้ขึ้นทะเบียนประมาณปลายปี 55 อำเภอได้ให้ สำรวจที่สาธารณะ สท.ก็ได้ให้ผมหาข้อมูลเสนอ จึงได้เสนอไปปลายปี 55 ต้นปี 56 ได้รายงานไปจังหวัด แต่ยังไม่ได้ออกเอกสารที่หลวง การออก เอกสารเป็นหน้าที่นายอำเภอ กระบวนการขอใช้เวลาแตกต่างกัน หนังสือ สำคัญที่หลวง นายอำเภอเป็นผู้ขอ เมื่อขอแล้วกว่าจะระวางที่เสร็จต้องใช้ เวลา เมื่อวัดที่เสร็จต้องขอจังหวัดอำนาจอนุมัติอยู่ที่จังหวัด ว่าขอใช้ที่หลวง สร้างสำนักงาน นี้คือกระบวนการขั้นตอนการใช้ที่สาธารณะคร่าวๆ การเปลี่ยนที่ก่อสร้างสำนักงานผมไม่มีความเห็น ผมอยากฝากท่าน สมาชิก และผู้บริหารนิดนึงผมเพิ่งเห็นหนังสืออุทิศที่ดินมีข้อผูกมัดมากไป เช่น ให้เสร็จปี 59 เพราะมันกระบวนการจัดซื้อจัดจ้าง ถ้าเราเสร็จไม่ทันเป็น เงื่อนไขสามารถเอาคืนได้ ถ้าลดข้อนี้ได้จะดีกว่ามั้ย อีกอย่างอยากฝากที่ ประชุม คือพื้นที่ที่สร้างสำนักงานกว้าง 70 ยาว 46 เมตร เป็น 2ไร่ นอกนั้น เป็นพื้นที่เขตไฟฟ้าแรงสูง ถ้าดูตามเอกสาร เรารับมอบพื้นที่ 4 ไร่ตามแผนที่ เท่าที่ผมคำนวณ 2 ไร่กว่า ที่เหลือเป็นกรรมสิทธิ์ของไฟฟ้าหรือเจ้าของที่ดิน อยากให้ท่านสมาชิกช่วยกันดูเพราะถ้ามีมติไปแล้วจะเป็นปัญหา เพราะต้อง รับผิดชอบร่วมกัน ขอบคุณครับ

**นายอนุวัตร นาคฤทธิ์** ขออนุญาตท่านประธาน การอภิปรายหรือแนะนำต้องอ่านระเบียบให้แม่น**นายกเทศมนตรี** ครับท่านปลัด เนื้อที่ตรงนั้นเป็นของนายพงษ์ศักดิ์ แต่ว่าการไฟฟ้ารอนสิทธิ์ ห้ามก่อสร้างอาคารถาวร อย่างอื่นทำได้หมด อาจจะก่อสร้างอาคารจอดรถ ถ้าอธิบายต้องอธิบายให้ละเอียด ไม่ใช่แนะนำแบบคลุมเครือแบบนี้ไม่ได้นะ ครับท่านปลัด ต้องเอาระเบียบของการไฟฟ้ามาดูต้องแนะนำให้แม่นต้อง เตรียมข้อมูลล่วงหน้าให้ชัดเจน ที่ให้ดูผังเพราะอาคารสำนักงานเราไม่ได้อยู่ใน รัศมี

**นายพงศภัค ศรีปรางค์** ผมนำเรียนผมไม่ได้อคติ หรือมีเรื่องขัดขวางอะไร ผมเพิ่งได้รับเอกสารเมื่อ**ปลัดเทศบาล** สักครู่นี้เอง ผมเสนอแนะเพื่อเป็นแนวทางคร่าวๆ เช่นอย่าเป็นกรอบจำกัด ตัวเอง ในการก่อสร้างให้เสร็จปี 59

**นายอนุวัตร นาคฤทธิ์** ผมถามว่าการก่อสร้างให้แล้วเสร็จปี 59 มันผูกมัดหรือไม่ มันผูกมัดแต่เรา**นายกเทศมนตรี**  แก้ไขข้อความได้มันไม่มีปัญหาอะไร ทำหนังสือมาอีกฉบับ

**นายพงศภัค ศรีปรางค์** ผมนำเรียน ที่ผมแนะนำเพื่อจะได้ดูให้รอบคอบ ผมรู้ตัวว่าผมเป็นผู้ปฏิบัติ ผม**ปลัดเทศบาล** แนะนำด้วยความห่วงใย ผมทำงานไม่เคยเกินกรอบอำนาจหน้าที่ครับ

**นายปรีชา ศรีรินทร์** ขอโทษท่านปลัด ผมเป็นคนเชิญท่านเข้ามา จริง ๆ มันไม่ใช่เรื่องแปลกใน **ประธานสภา** การทำที่สาธารณะที่หน้าโรงเรียนทุ่งสง ลุงของนายกทำที่สาธารณะเป็น โฉนดมาแล้ว

**นายอนุวัตร นาคฤทธิ์** ผมนำเรียนท่านประธานที่หน้าโรงเรียนทุ่งสง ยังไม่ได้อะไรมาเป็นทางการ

**นายกเทศมนตรี** เพียงแค่ยื่นเอกสาร

**นายเพลินจิต อินทร์แก้ว** ขออนุญาตท่านประธาน ผมว่าพักทานอาหารเที่ยงกันก่อนดีกว่าครับ**เลขานุการสภา**

**นายปรีชา ศรีรินทร์** พักรับประทานอาหารก่อน แล้วพบกันบ่ายโมงครึ่งครับ

**ประธานสภา**

**พักรับประทานอาหารเที่ยง เวลา 12.30 น. ประชุมต่อเวลา 13.45 น.**

**นายปรีชา ศรีรินทร์** เมื่อที่ประชุมพร้อม เราประชุมต่อ ตรงนี้จะรับในหลักการไว้ก่อนหรือจะอนุมัติ**ประธานสภา**  ญัตติเลย

**นายอนุวัตร นาคฤทธิ์** ขออนุญาตท่านประธาน ฝ่ายบริหารยื่นญัตติเพื่อพิจารณาครับ

**นายกเทศมนตรี**

**นายปรีชา ศรีรินทร์** ผมขอมติที่ประชุมสมาชิกท่านใดเห็นชอบที่จะรับบริจาคทรัพย์สิน(ที่ดิน) **ประธานสภา** โดยมีเงื่อนไข กรุณายกมือครับ

**ที่ประชุม** มีมติเห็นชอบ 11 เสียง งดออกเสียง 1 เสียง

**3.4. การพิจารณาคัดเลือกผู้แทนสมาชิกสภาเทศบาลเพื่อแต่งตั้งเป็น คณะกรรมการพัฒนาฯและคณะกรรมการติดตามและประเมินผลฯ**

**นายปรีชา ศรีรินทร์** ญัตติ 3.4 การพิจารณาคัดเลือกผู้แทนสมาชิกสภาเทศบาลเพื่อแต่งตั้งเป็น**ประธานสภา** คณะกรรมการพัฒนาฯและคณะกรรมการติดตามและประเมินผลฯ แบ่งเป็น 2 คณะ ๆ ละ 3 คน

คณะกรรมการพัฒนาฯ ให้ท่านสมาชิกเสนอชื่อกรรมการคนที่ 1 ครับ

**นายธนกฤษ ส้มเขียวหวาน** กราบเรียนท่านประธานที่เคารพ และเพื่อนสมาชิกทุกท่าน ผมนายธนกฤษ **สมาชิกสภาเทศบาล เขต 1** ส้มเขียวหวาน สมาชิกสภาเขต 1 ขอเสนอชื่อนายเพลินจิต อินทร์แก้ว

ผู้รับรองคือ 1. นางโชคดี หนูมี 2.นายอนันต์ พรหมปาน

**นายปรีชา ศรีรินทร์** คุณธนกฤษ เสนอชื่อ คุณเพลินจิต อินทร์แก้ว เป็นคณะกรรมการพัฒนาฯคน **ประธานสภา** ที่ 1 มีผู้รับรอง 2 คน สมาชิกท่านใดเห็นด้วยกรุณายกมือครับ

**ที่ประชุม** มีมติเห็นชอบ 11 เสียง งดออกเสียง 1 เสียง

**นายปรีชา ศรีรินทร์** ถือว่าคุณเพลินจิต ได้รับคัดเลือกเป็นคณะกรรมการพัฒนา ต่อไป คณะกรรม **ประธานสภา** การพัฒนาคนที่ 2 เชิญเสนอชื่อครับ

**นายอนันต์ พรหมปาน** กราบเรียนท่านประธานที่เคารพ และเพื่อนสมาชิกทุกท่าน ผมนายอนันต์ **สมาชิกสภาเทศบาล เขต 1** พรหมปาน สมาชิกสภาเขต 1 ขอเสนอชื่อนายธนกฤษ ส้มเขียวหวาน

ผู้รับรองคือ 1.นางบุญศรี อารีย์ 2.นายเพลินจิต อินทร์แก้ว

**นายปรีชา ศรีรินทร์** คุณอนันต์ เสนอชื่อ คุณธนกฤษ ส้มเขียวหวาน เป็นคณะกรรมการพัฒนาฯ**ประธานสภา** คนที่ 2 มีผู้รับรอง 2 คน สมาชิกท่านใดเห็นด้วยกรุณายกมือครับ

**ที่ประชุม** มีมติเห็นชอบ 11 เสียง งดออกเสียง 1 เสียง

**นายปรีชา ศรีรินทร์** ถือว่าคุณธนกฤษได้รับคัดเลือกเป็นคณะกรรมการพัฒนา ต่อไป คณะกรรม **ประธานสภา** การพัฒนาคนที่ 3 เชิญเสนอชื่อครับ

**นายเพลินจิต อินทร์แก้ว** กราบเรียนท่านประธานที่เคารพ และเพื่อนสมาชิกทุกท่าน ผมนายเพลินจิต **เลขานุการสภา** อินทร์แก้ว สมาชิกสภาเขต 2 ขอเสนอชื่อนายสุรศักดิ์ ศรีสุวรรณ

ผู้รับรองคือ 1.นายนิยม สายน้ำ 2.นายสนั่น คชนูด

**นายปรีชา ศรีรินทร์** คุณเพลินจิต เสนอชื่อ คุณสุรศักดิ์ ศรีสุวรรณ เป็นคณะกรรมการพัฒนาฯ**ประธานสภา** คนที่ 3 มีผู้รับรอง 2 คน สมาชิกท่านใดเห็นด้วยกรุณายกมือครับ

**ที่ประชุม** มีมติเห็นชอบ 11 เสียง งดออกเสียง 1 เสียง

**นายปรีชา ศรีรินทร์** ถือว่าคุณสุรศักดิ์ ศรีสุวรรณ ได้รับคัดเลือกเป็นคณะกรรมการพัฒนา

**ประธานสภา** สรุปว่าเราได้คณะกรรมการพัฒนาฯครบแล้ว 3 คน คือ

1.นายเพลินจิต อินทร์แก้ว

2.นายธนกฤษ ส้มเขียวหวาน

3.นายสุรศักดิ์ ศรีสุวรรณ

ต่อไปคณะกรรมการติดตามและประเมินผล 3 คนให้ท่านสมาชิกเสนอชื่อ กรรมการคนที่ 1 ครับ

**นายธนกฤษ ส้มเขียวหวาน** กราบเรียนท่านประธานที่เคารพ และเพื่อนสมาชิกทุกท่าน ผมนายธนกฤษ **สมาชิกสภาเทศบาล เขต 1** ส้มเขียวหวาน สมาชิกสภาเขต 1 ขอเสนอชื่อนางบุญศรี อารีย์

ผู้รับรองคือ 1. นางโชคดี หนูมี 2.นายอนันต์ พรหมปาน

**นายปรีชา ศรีรินทร์** คุณธนกฤษ เสนอชื่อ คุณบุญศรี อารีย์ เป็นคณะกรรมการติดตามฯ คน **ประธานสภา** ที่ 1 มีผู้รับรอง 2 คน สมาชิกท่านใดเห็นด้วยกรุณายกมือครับ

**ที่ประชุม** มีมติเห็นชอบ 11 เสียง งดออกเสียง 1 เสียง

**นายปรีชา ศรีรินทร์** ถือว่าคุณบุญศรี ได้รับคัดเลือกเป็นคณะกรรมการติดตามฯ ต่อไป คณะ **ประธานสภา** กรรมารติดตามคนที่ 2 เชิญเสนอชื่อครับ

**นายสุรศักดิ์ ศรีสุวรรณ** กราบเรียนท่านประธานที่เคารพ และเพื่อนสมาชิกทุกท่าน ผมนายสุรศักดิ์ **สมาชิกสภาเทศบาล เขต 2** ศรีสุวรรณ สมาชิกสภาเขต 2 ขอเสนอชื่อนายนิยม สายน้ำ

ผู้รับรองคือ 1.นางบุญศรี อารีย์ 2.นายเพลินจิต อินทร์แก้ว

**นายปรีชา ศรีรินทร์** คุณสุรศักดิ์เสนอชื่อ คุณนิยม สายน้ำ เป็นคณะกรรมการติดตามฯ**ประธานสภา** คนที่ 2 มีผู้รับรอง 2 คน สมาชิกท่านใดเห็นด้วยกรุณายกมือครับ

**ที่ประชุม** มีมติเห็นชอบ 11 เสียง งดออกเสียง 1 เสียง

**นายปรีชา ศรีรินทร์** ถือว่าคุณนิยมได้รับคัดเลือกเป็นคณะกรรมการติดตามฯ ต่อไป คณะกรรม **ประธานสภา** การติดตามฯคนที่ 3 เชิญเสนอชื่อครับ

**นายอนันต์ พรหมปาน** กราบเรียนท่านประธานที่เคารพ และเพื่อนสมาชิกทุกท่าน ผมนายอนันต์ **สมาชิกสภาเทศบาล เขต1** พรหมปาน สมาชิกสภาเขต 1 ขอเสนอชื่อนายสนั่น คชนูด

ผู้รับรองคือ 1.นายนิยม สายน้ำ 2.นายธนกฤษ ส้มเขียวหวาน

**นายปรีชา ศรีรินทร์** คุณอนันต์ เสนอชื่อ คุณสนั่น คชนูดเป็นคณะกรรมการติดตามฯ**ประธานสภา** คนที่ 3 มีผู้รับรอง 2 คน สมาชิกท่านใดเห็นด้วยกรุณายกมือครับ

**ที่ประชุม** มีมติเห็นชอบ 11 เสียง งดออกเสียง 1 เสียง

**นายปรีชา ศรีรินทร์** ถือว่าคุณสนั่น คชนูดได้รับคัดเลือกเป็นคณะกรรมการพัฒนาฯ

**ประธานสภา** สรุปว่าเราได้คณะกรรมการติดตามและประเมินผลครบแล้ว 3 คน คือ

1.นางบุญศรี อารีย์

2.นายนิยม สายน้ำ

3.นายสนั่น คชนูด

**3.5 การพิจารณาคัดเลือกผู้แทนสมาชิกสภาเทศบาลเพื่อแต่งตั้งเป็น คณะกรรมการกองทุนหลักประกันสุขภาพเทศบาลตำบลถ้ำใหญ่**

**นายปรีชา ศรีรินทร์** ต่อไป ญัตติ 3.5 การพิจารณาคัดเลือกผู้แทนสมาชิกสภาเทศบาลเพื่อ**ประธานสภา** แต่งตั้งเป็นคณะกรรมการกองทุนหลักประกันสุขภาพเทศบาลตำบลถ้ำใหญ่

**นายอนุวัตร นาคฤทธิ์** ขออนุญาตท่านประธาน รายละเอียดระเบียบของคณะกรรมการหลักประกัน**นายกเทศมนตรี** สุขภาพ คณะกรรมการที่จะเลือกวันนี้ จะปฏิบ้ติงาน ในวันที่ 1 ต.ค. 57 ดูตามเอกสารหน้าที่ 4 ข้อ 8 เราต้องมีรายชื่อส่งให้ เขต 11 ทราบเพื่อ ประกาศรายชื่อก่อน

**นายปรีชา ศรีรินทร์** รายละเอียดท่านนายกได้ชี้แจงแล้วว่า ปฏิบัติงาน วันที่ 1 ต.ค. 57**ประธานสภา** เราต้องมีชื่อส่งให้เขต 11 ประกาศรายชื่อ เราเลือกเตรียมไว้เพื่อส่งชื่อให้เขต **นายธนกฤษ ส้มเขียวหวาน** กราบเรียนท่านประธานที่เคารพ และเพื่อนสมาชิกทุกท่าน ผมนายธนกฤษ **สมาชิกสภาเทศบาล เขต 1** ส้มเขียวหวาน สมาชิกสภาเขต 1 ขอเสนอชื่อนางบุญศรี อารีย์

ผู้รับรองคือ 1. นางโชคดี หนูมี 2.นายเพลินจิต อินทร์แก้ว

**นายปรีชา ศรีรินทร์** คุณธนกฤษ เสนอชื่อ คุณบุญศรี อารีย์ เป็นคณะกรรมการหลักประกัน**ประธานสภา** สุขภาพฯคนที่ 1 มีผู้รับรอง 2 คน สมาชิกท่านใดเห็นด้วยกรุณายกมือครับ

**ที่ประชุม** มีมติเห็นชอบ 11 เสียง งดออกเสียง 1 เสียง

**นายปรีชา ศรีรินทร์** ถือว่าคุณบุญศรีได้รับคัดเลือกเป็นคณะกรรมการหลักประกันสุขภาพฯ คนที่ **ประธานสภา** 1 เชิญเสนอชื่อกรรมการคนที่ 2 ครับ

**นายสุรศักดิ์ ศรีสุวรรณ** กราบเรียนท่านประธานที่เคารพ และเพื่อนสมาชิกทุกท่าน ผมนายสุรศักดิ์ **สมาชิกสภาเทศบาล เขต 2** ศรีสุวรรณ สมาชิกสภาเขต 2 ขอเสนอชื่อนางโชคดี หนูมี

ผู้รับรองคือ 1.นายสุรศักดิ์ ศรีสุวรรณ 2.นายเพลินจิต อินทร์แก้ว

**นายปรีชา ศรีรินทร์** คุณสุรศักดิ์ เสนอชื่อ คุณโชคดี หนูมี เป็นคณะกรรมการติดตามฯ**ประธานสภา** คนที่ 3 มีผู้รับรอง 2 คน สมาชิกท่านใดเห็นด้วยกรุณายกมือครับ

**ที่ประชุม** มีมติเห็นชอบ 11 เสียง งดออกเสียง 1 เสียง

**นายปรีชา ศรีรินทร์** ถือว่าคุณโชคดี หนูมี ได้รับคัดเลือกเป็นคณะกรรมการหลักประกันสุขภาพฯ **ประธานสภา**  คนที่ 2สรุปว่าเราได้คณะกรรมการหลักประกันสุขภาพฯครบแล้ว 2 คน คือ

1.นางบุญศรี อารีย์

2.นางโชคดี หนูมี

**ระเบียบวาระที่** 4 **อื่นๆ**

**นายปรีชา ศรีรินทร์** มีสมาชิกท่านใดจะถาม เชิญครับ

**ประธานสภา**

**นายธนกฤษ ส้มเขียวหวาน** กราบเรียนท่านประธานที่เคารพ และเพื่อนสมาชิกทุกท่าน ผมนายธนกฤษ **สมาชิกสภาเทศบาล เขต 1** ส้มเขียวหวาน สมาชิกสภาเขต 1 ผมขอถาม

1. กรณีศึกษาเรื่องที่ตรงนี้ สมมุติว่าทำได้ขึ้นทะเบียนเอกสารสิทธิ์เพื่ออนาคต ใช้ทำกิจกรรมอย่างอื่นได้ ผมอยากให้เรื่องนี้เสร็จสิ้นเรียบร้อย ผมฝากด้วย ครับ

2. เรื่องไหล่ทางของถนน ปัจจุบันมีหญ้าขึ้นปกคลุม

3. ถนนสายหนองรังไก่-บ้านเปิก เป็นหลุม เป็นบ่อเยอะ การเดินทางไม่ สะดวก ผมขอให้ทางผู้บริหารหาทางแก้ไข เพื่อความปลอดภัยในชีวิตและ ทรัพย์สิน

**นายสุรศักดิ์ ศรีสุวรรณ** กราบเรียนท่านประธานที่เคารพ และเพื่อนสมาชิกทุกท่าน ผมนายสุรศักดิ์ **สมาชิกสภาเทศบาล เขต 2** ศรีสุวรรณ สมาชิกสภาเขต 2

1. อยากให้ผู้บริหารช่วยเร่งโครงการที่ไม่มีผู้รับจ้าง เช่นศูนย์พัฒนาเด็กเล็ก ยังไม่ได้ปรับปรุงไม่ทราบว่าเมื่อไหร่จะได้ดำเนินการ

-คูระบายน้ำ ม.9 ประกาศ 2 ครั้งแล้ว ชาวบ้านมองว่าเราทำอะไรอยู่ ทำไม ตั้งราคากลางแล้วไม่มีใครซื้อซอง ผู้บริหารช่วยดูกองช่างด้วยว่าทำไม ต้องหา สาเหตุว่าทำไมไม่มีใครซื้อซอง ฝากผู้บริหารช่วยเร่งรัดหน่อย ให้เห็นเป็น รูปธรรมสำหรับงานที่อนุมัติไปแล้ว

2. เมื่อปลายปี 56 เกิดอุทกภัยหนัก ม.5 มี 2 จุด บริเวณหน้าบ้านผู้ใหญ่พร จุดที่ 2 ถนนนาตาแย้ม-วังขวัญ บริเวณหน้าบ้านพี่นา ตอนนี้ยังไม่ได้แก้ไข มันมีความอันตรายครับ ขอบคุณครับ

**นายเพลินจิต อินทร์แก้ว** กราบเรียนท่านประธานที่เคารพ และเพื่อนสมาชิกทุกท่าน ผมนายเพลินจิต **เลขานุการสภา** อินทร์แก้ว สมาชิกสภาเขต 2 จากที่ผมทำประชาคมของเขต 2 หลายอย่างที่ ชาวบ้านเสนอมา เป็นความเดือดร้อนเบื้องต้น

1.พื้นที่ ม.9,3 จากน้ำท่วมที่ผ่านมาเรายังไม่ได้เข้าไปแก้ไข ทำให้เกิดความไม่ สะดวกในการสัญจร การใช้เส้นทาง ฝากช่วยเร่งดำเนินการด้วย

2.การปรับภูมิทัศน์ ชาวบ้านถามว่าตั้งงบไว้หรือไม่ผมบอกว่าตั้งไว้ ปีละ 3 ครั้ง และช่วงนี้เข้าหน้าฝนทำให้หญ้าขึ้นเร็ว ช่วยเร่งดำเนินการด้วย 3.เรื่องไฟสาธารณะ มาช่วง ม.3,5,9ยังไม่คลอบคลุม

**นายปรีชา ศรีรินทร์** สมาชิกท่านอื่นครับ ถ้าไม่เชิญท่านนายก

**ประธานสภา**

**นายอนุวัตร นาคฤทธิ์** กราบเรียนท่านประธานสภา และเพื่อนสมาชิกผู้ทรงเกียรติทุกท่าน ขอ

**นายกเทศมนตรี** อนุญาตท่านประธาน ตอบทีละท่านนะครับทีละประเด็นนะครับ

ตามที่ สท.ธนกฤษ ถาม

1.เรื่องเอกสารสิทธิ์ที่ดินของเทศบาล ที่เราส่งสำนักงานที่ดิน พื้นที่ ม.9 ทางเข้าน้ำตกปลิว 10 กว่าไร่ หน้าโรงเรียนทุ่งสงก็ส่งเรื่องไปแล้ว พื้นที่ตรงนี้ เป็นพื้นห้วยกราก เมื่อเรามาใช้ประโยชน์ เราออกเป็นพื้นที่สาธารณะ เพื่อให้ ทุกฝ่ายสบายใจ ผมก็ส่งเอกสารไป ที่คุยกับเจ้าหน้าที่ที่ดิน เขาจะยกเลิกที่ หลวง นายอำเภอจะขึ้นเป็นที่สาธารณะ แต่จะส่งเรื่องไปอีกครั้งพื้นที่ตรงนี้เรา ใช้ประโยชน์ได้ต่อ อาจจะเป็นศูนย์พัฒนาเด็กเล็ก ให้เพื่อนสมาชิกช่วยกันคิด

2.เรื่องภูมิทัศน์ได้หารือกับรองเมธา ตอนนี้ทำเอกสารให้ทำบันทึกเรื่อง ปรับปรุงภูมิทัศน์ ไม่เกิน 5-6 วันครับ

3.ถ.หนองรังไก่-บ้านเปิก ตรงนั้นบรรเทาโดยใช้ยางมะตอยสำเร็จรูปไปบ้าง แล้ว ตอนนี้ติดขัดเรื่องงบประมาณ คงจะซื้อยางมะตอยสำเร็จรูปเพื่อบรรเทา ไปก่อน ตอนนี้งบฯ 3,500,000 บาท จังหวัดเห็นชอบแล้วแต่รัฐบาลมี ปัญหา แต่ถ้ายังยืนยันเหมือนเดิม ปีนี้คงดำเนินการสร้างใหม่

ก็ขอขอบคุณคุณธนกฤษ ถ้าติดขัดอะไรก็ขออภัยสมาชิกทุกท่าน ยกตัวอย่าง เรื่องไหล่ทางที่ สท.สุรศักดิ์ สท.เพลินจิตถาม ตอนนี้รถ jcb เพิ่งซ่อม เสร็จก็พยายามแก้ไขอยู่

ตามที่สุรศักดิ์ถาม

ตอนนี้เรื่องศูนย์พัฒนาเด็กเล็กเพิ่งประชุมหัวหน้าส่วนไป ผมได้ตำหนิ ผู้รับผิดชอบไปแล้ว ราคากลางจะมีสูงสุดกับต่ำสุด เขาจะเอาสูงสุดกับต่ำสุด ก็ได้ ผมเรียกมาดู บีโอคิวเขาจะหยิบเอาตัวที่ต่ำมา ผู้รับจ้างเขาจะไม่ทำ เพราะไม่มีกำไร ตอนนี้แก้ไขแล้ว เรื่องศูนย์พัฒนาเด็กเล็ก เร่งให้ส่งมากอง การศึกษาเพื่อดำเนินการพร้อมกันทั้ง 2 โครงการถ้ามีผู้ซื้อแบบจะสั่งหยุด เรียน 1 เดือน เพื่อแก้ปัญหาทั้ง 2 เรื่อง ซึ่งปรับราคาขึ้นมาแล้ว ต้องรออีก ประมาณ 15 วัน

-ม.9 ตอนนี้สอบครั้งที่ 3 ปรับราคาอีก 20,000 บาท ณ.ตอนนี้ไม่ มีผู้ซื้อแบบ ขายมา 8 วันแล้ว อาจจะเพิ่มงบเปลี่ยนแปลงแก้ไขแบบ ในการ ประชุมครั้งต่อไป

-การตั้งราคากลาง อย่างที่เรียนไป ต่อไปผมจะให้แนบเอกสาร พาณิชย์จังหวัดในการกำหนดราคากลาง

ตามที่ สท.เพลินจิตถาม

- เรื่องไฟฟ้าสาธารณะ ถ้าพบไฟฟ้าดับแจ้งมากองช่างได้ ตอนนี้เริ่ม ออกซ่อมแล้วครับ

ขอชี้แจงที่เพื่อนสมาชิกได้ถามมาแค่นี้ ขอบคุณครับ

**นายปรีชา ศรีรินทร์** นายกได้ตอบข้อซักถามหมดแล้ว เดือนหน้าเป็นสมัยสามัญจะนัดประชุมอีก **ประธานสภา**  ครั้ง สำหรับวันนี้ขอขอบคุณท่านสมาชิกทุกท่านที่ ได้ให้ความร่วมมือและ เสียสละ เวลามาประชุม ขอขอบคุณครับ

**ปิดการประชุม 14.30 น.**

ลงชื่อ ผู้บันทึกรายงานการประชุม

(นายเพลินจิต อินทร์แก้ว)

เลขานุการสภาเทศบาลตำบลถ้ำใหญ่

ลงชื่อ ผู้รับรองรายงานการประชุม

(นายปรีชา ศรีรินทร์)

ประธานสภาเทศบาลตำบลถ้ำใหญ่

ลงชื่อ ผู้ตรวจรายงานการประชุม

(นางบุญศรี อารีย์)

สมาชิกสภาเทศบาลตำบลเขต 1

ลงชื่อ ผู้ตรวจรายงานการประชุม

(นายธนกฤษ ส้มเขียวหวาน)

สมาชิกสภาเทศบาลตำบลเขต 1

ลงชื่อ ผู้ตรวจรายงานการประชุม

(นายนิยม สายน้ำ)

สมาชิกสภาเทศบาลตำบลเขต 2